बिजली का फूल... वाह... क्या बात है? सचमुच बेड पर वह बिजली का फूल ही तो हो जाती है... चमकती हुई ...रोशन... उत्तेजना से लबरेज। इंद्र उसे बाँहों में लेकर या गोद में उठाकर पलंग की तरफ बढ़ा नहीं कि उसकी देह में करंट बहना शुरू हो जाता है... बिजली का प्रवाह धीरे-धीरे बढ़ता, पल-पल बढ़ता हुआ बोल्टेज, इस दैहिक वोल्ट की कोई सीमा नहीं होती। उसकी निर्वसना देह सुर्ख हो जाती। देह नहीं मानो धधकती हुई भट्टïी हो। उत्तप्त शरीर को इंद्र प्रेम की बारिश से नहलाकर शीतल कर देते थे। प्रेम अगन बुझाने के लिए प्रेम की बरखा। रिमझिम-रिमझिम फुहारें, पुलक भरे अनिर्वच क्षण...।